

 **MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**SEKTORI I BUXHETIT**

Nr. \_\_\_\_\_\_Prot. Tiranë, më \_\_\_\_\_\_\_\_\_ 2021

Lënda**:** Dërgohen raportet e monitorimit për 4-mujorin e parë të vitit 2021

**MINISTRISË SË FINANCAVE DHE EKONOMISË**

Tiranë

Në zbatim të Ligjit nr.9936, datë 26.06.2008 “Për menaxhimin e sistemit buxhetor në Republikën e Shqipërisë”, të ndryshuar, Ligjit nr.137/2020, datë 16.11.2020 “Për buxhetin e vitit 2021”, të ndryshuar, Udhëzimit plotësues nr.4, datë 15.01.2021 “Për zbatimin e Buxhetit të vitit 2021”, të ndryshuar, Udhëzimit të Ministrisë së Financave, nr. 9, datë 20.03.2018 “Për procedurat standarte të zbatimit të buxhetit”, të ndryshuar dhe Udhëzimit nr.22 datë 17.11.2016 “Për procedurat standarde të monitorimit të buxhetit në Njësitë e Qeverisjes Qendrore”, Ministria e Drejtësisë ka analizuar realizimin e fondeve buxhetore për 4-mujorin e parë të vitit 2021, për të gjitha programet e saj në përputhje me objektivat dhe realizimin e treguesve të performancës.

Ministria e Drejtësisë monitoron fondet buxhetore për nëntë programe;

* 1. *Planifikim, Menaxhim dhe Administrim*
	2. *Ndihma Juridike Falas*
	3. *Publikime Zyrtare*
	4. *Mjekësia Ligjore*
	5. *Sistemi i Burgjeve*
	6. *Shërbimi i Përmbarimit Gjyqësor*
	7. *Shërbimet për Çështjet e Birësimeve*
	8. *Shërbimi i Kthimit dhe Kompensimit të Pronave*
	9. *Shërbimi i Provës*

Realizimi i fondeve buxhetore për 4-mujorin e parë të vitit 2021, sipas programeve të Ministrisë së Drejtësisë në formë tabelare, paraqitet si më poshtë:

*në mijë lekë*



Realizimi i fondeve buxhetore për Ministrinë e Drejtësisë

*në mijë lekë*

*në mijë lekë*



Paraqitja grafike e realizimi të buxhetit sipas zërave kryesorë të shpenzimeve

 *në mijë lekë*

Në total për Ministrinë e Drejtësisë, për 4-mujorin e parë të vitit 2021, fondet janë realizuar **68%.**

Sipas, zërave, fondet buxhetore u realizuan;

* Shpenzimet e personelit në masën 97%
* Shpenzimet operative në masën 85 %
* Shpenzimet kapitale në masën 20 %
* Financimi i huaj në masën 100 %
* Fondi për kompensimin e ish-pronarëve nuk është realizuar

Siç shihet edhe në grafikun e mësipërm, ecuria e realizimit të shpenzimeve është në nivele të mira gjë që tregon se të gjitha institucionet e Ministrisë së Drejtësisë, kanë punuar për të përmbushur objektivat, për të realizuar produktet e përfituara të cilat kanë qënë të parashikuara në programet e tyre, duke përdorur me efiçencë dhe efektivitet fondet buxhetore të akorduara për çdo zë shpenzimesh.

**Shpenzimet e personelit** janë realizuar në masën rreth **97 %**. Realizimi për çdo institucion në veçanti është pasqyruar në analizat e mëposhtme.

**Shpenzimet operative** janë realizuar në masën **85%**. Ky realizim vjen si rezultat i procedurave të prokurimit të cilat kanë nisur por nuk janë finalizuar akoma. Në Sistemin e Burgjeve nuk është likuiduar ende blerja e ushqimeve dhe karburantit. Në Institutin e Mjekësisë Ligjore janë në proces prokurimi blerja e reagentëve. Shpenzimet e mirëmbajtjes janë në proces prokurimi për të gjithë programet, të cilat do të realizohen në periudhën në vijim.

**Shpenzimet kapitale**, janë realizuar në masën **20 %**, kundrejt planit të periudhës. Blerjet e pajisjeve elektronike, pajisje për Kontrollin dhe Monitorimin Elektronik dhe Sisteme sigurie për Kontrollin dhe Monitorimin Elektronik, janë në proces prokurimi nga Agjencia Kombëtare e Shoqërisë së Informacionit.

Blerjet e automjeteve dhe pajisjet për mobilimi për I.E.V.P janë në proces prokurimi nga Agjencia e Blerjeve të Përqendruara. Në zërin shpenzime kapitale është planifikuar projekti “Rikonstruksion i godinave Pojskë, Pogradec për të dënuarit e moshës së tretë”, i cili zë **43%** të fondeve në këtë zë**.** Rikonstruksioni i godinave ka filluar dhe janë kryer **25%** të punimeve deri në 4-mujorin e parë të vitit 2021.

Fondet e miratuara me ligjin nr.137, datë 16.12.2020 “Për buxhetin e vitit 2021” për Ministrinë e Drejtësisë janë ***9,208,700,000 lekë***. Me shkresën nr.1381/1, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë prej **10,000,000 lekë.** Me shkresën nr.2847/1, datë 22.02.2021 është shtuar fondi prej **311,802 lekë** për pagesën pas ndërprerjes së funksionit për ish Drejtorin e Kabinetit të Ministrit. Buxheti vjetor i rishikuar për vitin 2021 për Ministrinë e Drejtësisë, është ***9,219,011,802 lekë.***

Shpenzimet kapitale me financim të brendshëm të miratuara me ligjin nr.137, datë 16.12.2020 “Për buxhetin e vitit 2021” janë planifikuar ***543,900,000 lekë***.

Shpenzimet kapitale me financim të huaj, për vitin 2021, janë planifikuar ***110,000,000 lekë*** dhe janë realizuar **100%** gjatë 4-mujorit të parë të vitit 2021.

 Monitorimi i Shpenzimeve dhe Produkteve sipas programeve

1. Programi “Planifikim, Menaxhim dhe Administrim”

Brenda këtij programi, planifikohen dhe monitorohen fondet buxhetore për 4 (katër) institucione;

1. *Aparatin e Ministrisë*
2. *Agjencinë Kombëtare për Falimentimit*
3. *Arkivën Shtetërore të Sistemit Gjyqësor*
4. *Qendra e Parandalimit të Krimeve të të Miturve dhe të Rinjve*

Shpenzimeve korrente dhe kapitale për këtë program, krahasuar me planin e 4-mujorit të parë të vitit 2021, janë realizuar rreth **78%**.

Më poshtë paraqesim realizimin sipas zërave kryesorë të shpenzimeve:

* + Shpenzimet e personelit 87 %
	+ Shpenzimet e tjera operative 45 %
	+ Shpenzimet kapitale të brendshme 23 %
	+ Financimi i Huaj 100 %

**Realizimi i Fondeve të Programit**

 *në mijë lekë*

Buxheti fillestar i akorduar, me Ligjin nr.137, datë 16.12.2020 “Për buxhetin e vitit 2021”, për programin Planifikim, Menaxhim dhe Administrim, ka qënë ***573,800,000 lekë***, me shkresën nr.1381/1, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë prej ***1,900,000 lekësh***, Me shkresën nr.2847/1, datë 22.02.2021 është shtuar fondi prej **311,802 lekë** për pagesën pas ndërprerjes së funksionit për ish Drejtorin e Kabinetit të Ministrit. Plani i buxhetit të rishikuar për këtë program është **576,011,802 lekë.**

Për programin “Planifikim, Menaxhim dhe Administrim”;

**Shpenzimet e personelit** janë realizuar nëmasën **87%**, pasi për këtë program për 4-mujorin e parë të vitit 2021, janë gjithsej **27 vende vakant** në institucionet si më poshtë:

1. Aparati i Ministrisë 19 vende vakante
2. Agjensia Kombëtare e Falimentimit 3 vende vakante
3. Arkiva Shtetërore e Sistemit Gjyqësor 2 vende vakante
4. Qendra për Parandalimin e Krimeve të të Miturve dhe të Rinjve 3 vende vakante

Qendra për Parandalimin e Krimeve të të Miturve dhe të Rinjve është plotësuar me staf në muajin Prill 2021.

**Shpenzimet operative** janë realizuar në masën **45%.** Shpenzimet për mallra dhe shërbime për Aparatin e Ministrisë zënë **94%** të fondit të programit Planifikim, Menaxhim dhe Administrim. Në 4-mujorin e parë të vitit 2021 janë realizuar disa procedura prokurimi për të cilat janë lidhur kontratatdhe janë të obliguara në thesar për: materiale kancelarie, lëndë djegëse, mirëmbajtje të automjeteve dhe janë të obliguara në thesar. Këto kontrata do të realizohen gjatë periudhave në vijim.

Në shpenzimet operative janë planifikuar edhe transfertat korrente me jashtë vendit të cilat janë realizuar rreth **19 %**, nga **8,000,000 lekë** të planifikuara për 4-mujorin e parë të vitit 2021 janë realizuar **5,600,000 lekë**. Pritet që në muajt në vijim të likuidohen faturat të cilat do të paraqiten për kuotat për pjesëmarrje në Organizatat e Huaja që lidhen me fushën e veprimtarisë së Ministrisë së Drejtësisë.

Për 4-mujorin e parë të vitit 2021 në programin **“Planifikim, Menaxhim dhe Administrim”**, në funksion të veprimtarisë kryesore dhe përmbushjen e objektivave të përcaktuara, janë parashikuar të realizohen **6** produkte për shpenzimet korrente.

Produket sipas institucioneve janë analizuar si më poshtë:

**Aparati i Ministrisë,** ka si objektiv hartimin e legjislacionit dhe përgatitjen e projektakteve në fushën e përgjegjësisë shtetërore të Ministrisë së Drejtësisë dhe dhënien e mendimit të specializuar për aktet ligjore dhe nënligjore të ardhura nga Ministritë e Linjës, monitorimin e profesioneve të lira dhe përkthimet zyrtare në fushën penale e civile.

* Produkti i parë është **“Projektligje dhe projektvendime të hartuara dhe të vlerësusara”** për të cilin janë planifikuar **445** dhe realizuar **427 akte ligjore dhe nënligjore.** Projektaktet për vlerësim vijnë në Ministrinë e Drejtësisë nga ministritë e linjave dhe institucione të tjera. Të gjitha aktet e ardhura për vlerësim janë vlerësuar nga specialistët e Drejtorisë së Vlerësimit të Legjislacionit.
* Produkti i dytë **“Profesione të lira të monitoruara”**, vlerësohet nëpërmjet inspektimeve që kryhen nga Drejtoria e Derregullimit, Lejeve, Licensave dhe Monitorimit. Për këtë produkt janë realizuar **10 inspektime** nga **4** të planifikuar, kjo rritje e numrit të inspektimeve gjatë periudhës 4-mujore vjen si rezultat i shtimit të ankesave të paraqitura pranë Ministrisë së Drejtësisë. Inspektimet nga kjo drejtori kryhen në bazë planifikimi por edhe në bazë të ankesave te paraqitura.

* Produkti i tretë është **“Përkthime zyrtare të kryera në fushën penale dhe civile**” nga **15,000 faqe** të planifikuara për tu përkthyer janë realizuar **5,090 faqe**. Realizimi është në nivele të ulëta pasi sektori i perkthimeve bën kontrollin e karakterereve dhe faqeve kompjuterike dhe verikon përputhshmërinë me faturën tatimore e cila paraqitet në sektorin e financës për tu likuiduar. Nga sektori i përkthimeve në Ministrinë e Drejtësisë koordinohet puna që mos të sjellin vonesa për likuidimin e përkthyesve të jashtëm të liçensuar.

**Qendra për Parandalimin e Krimeve të të Miturve dhe të Rinjve**

* Produkti **“Të mitur të trajtuar”,** nuk ka realizim pasi Qendra për Parandalimin e Krimeve të të Miturve dhe të Rinjve është plotësuar me staf ne fund të muajit Prill 2021 dhe do realizojë produkt në muajt në vijim.

**Arkivi Shtetëror për Sistemin Gjyqësor**

Ky institucion, ka si objektiv pranimin për administrim dhe ruajtjen e përhershme të dokumentave me rëndësi historike dhe kombëtare të gjykatave të shkallës së parë dhe të dytë. Buxheti i alokuar për shpenzime për mallra dhe shërbime është **2,000,000 lekë** dhe është realizuar **25%,** për shkak të procedurave të prokurimit ne proces. Produkti i këtij institucioni është “Përthithja e fondeve arkivore të gjykatave”, nga **18,500 dosje** që janë të planifikuara janë përthithur **17,242 dosje** (të dërguara nga gjykatat dhe prokuroria) dhe janë përpunuar **21,115 dosje**, gjatë periudhës Janar-Prill 2021.

Për **“Shpenzimet kapitale”** janë planifikuar **5,017,000 lekë,** për 3 projektet si më poshtë:

1. Për projektin **“Rikonstruksion i godinës së Arkivës Gjyqësore”**, është lidhur kontrata dhe nisur zbatimi në vitin 2020. Në pritje të kolaudimit të punimeve dhe situacionit përfundimtar për punimet e kryera.
2. Për projektin **“Mobilim të Arkivës Gjyqësore”**, janë evidentuar nevojat për blerjen e pajisje dhe orendi për zyra, do nisin procedurat e prokurimit së shpejti.
3. Për projektin **“Pajisje elektronike”**, është bërë identifikimi i nevojave dhe do nisin procedurat e prokurimit të pajisjeve brenda vitit.

**Agjensia e Mbikqyrjes së Falimentimit**

Agjencia e Mbikqyrjes së Falimentit ka planifikuar produktin mbikqyrja e administratorëve të falimentimit janë planifikuar 4 subjekte për periudhën 4-mujore, dhe janë realizuar plotësisht. Për një subjekt është kryer fizikisht procedura për të tjerët nëpërmjet korrespondencës me e-maile.

Shpenzimet kapitale do të realizohen sipas nevojave gjatë vitit 2021.

***Për*** ***Aparatin e Ministrisë***, në shpenzimet kapitale janë planifikuar **8 *projekte***. Ecuria e realizimit të tyre jepet më poshtë:

1. Projekti **“Pajisje elektronike”,** është në proces identifikimi të pajisjeve të nevojshme si kompjutera, printera, fotokopje dhe skaner, me qëllim dërgimin e kërkesës pranë Agjencisë Kombëtare të Shoqërisë së Informacionit.
2. Projekti **“Pajisje zyre”,** janë finalizuar disa procedura në vijim do të kyhen periodikisht gjatë vitit, procedurat për blerje të pajisjeve të tjera, sipas nevojave.
3. **TVSH-Misioni Euralius,** është bërë likuidimi sipas faturave të paraqitura pranë Sektorit të Financës.

1. Projekti “**Studime Projektime”,** është në fazën finale të hartimit të projekt-preventivit për “Ngritjen dhe Ndërtimin e Instucionit për Edukim dhe Rehabilitim të të Miturve”, që i paraprin procesit të fillimit të zbatimit. Projekt-preventivi do të duhet t’i nënshtrohet procesit të oponencës teknike nga Instituti i Ndërtimit.
2. Për projektin **“Rehabilitimin emergjent i godinës së Ministrisë së Drejtësisë për shkak të tërmetit të 26.11.2019”.** Janë realizuar punimet gjatë vitit 2020 dhe është likuiduar 94% e kontratës. Situacioni përfundimtar, mbikqyrja dhe kolaudimi do të likuidohen me fondet e miratuara për vitin 2021.ky project është në fazën e hartimit të çertifikatës së përkohshme të marrjes në dorëzim të objektit.
3. Për projektin e “**Sistemi i qëndërzuar i marrëdhënieve juridiksionale me jashtë dhe brenda vendit për të dhënat kriminale**”, është kryer procedura e prokurimit nga Agjencia Kombëtare e Shoqërisë së Informacionit, që ka lidhur kontratën përkatëse nr. 53, datë 06.01.2021, për të cilën ka nisur zbatimi në fillim të vitit. Është bërë likuidimi i pajisjeve të sistemit, me raportin e parë të dërguar nga subjekti në vlerën 5.160.000 lekë.
4. Për projektin **“Furnizim vendosje çilleri**”, Ky projekt është në fazën e përfundimit të hartimit të specifikimeve teknike dhe grafikut të zbatimit.
5. Për projektin “**Rikonstruksion i Instucionit për Edukim dhe Rehabilitim të të Miturve”,** në përfundim të miratimit të projektit, do të vijojë procedura e prokurimit për Ndërtimin e godinës së Institucionit.

***Programi Planifikim, Menaxhim dhe Administrim, për periudhën raportuese, nuk ka detyrime të prapambetura të krijuara rishtazi.***

1. **Programi “Ndihma Juridike”**

Programi synon dhënien e ndihmës juridike falas, për personat që plotësojnë kushtet për këshillim ligjor dhe përfaqësim në çështje gjyqësore, në zbatim të ligjit për Nihmën Juridike Falas. Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Ndihmën Juridike është **75,000,000 lekë,** me shkresën nr.1381/1, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë prej **200,000 lekësh**. Plani i rishikuar për këtë program është **75,200,000 lekë.**

Realizimi i shpenzimeve për 4-mujorin e parë të vitit 2021 për këtë program, krahasuar me planin e periudhës, është në **masën 33 %,** ose sipas zërave kryesorë:

* Shpenzime personeli 70 %
* Shpenzime operative 14 %
* Shpenzime kapitale 28%

**Realizimi i Fondeve të Programit**

 *në mijë lekë*

Shpenzimet e personelit janë realizuar 5,800,000 lekë nga 8,300,000 të planifikuara, në masën 70%, pasi aktualisht ky institucion ka 10 vende vakante. Shpenzimet operative janë realizuar 2,200,000 lekë nga 16,200,000 lekë, në masën 14%. Në realizimin e shpenzimeve operative ka ndikuar mosrealizimi i fondit të OJF në vlerën 2,600,000 lekë, përqindja e realizimit të buxhetit e ulët lidhet me faktin se likujdimi i çështjeve të ardhura për trajtim varet nga kohëzgjatja e proceseve gjyqësore. Likujdimi i avokatëve ofrues të ndihmës juridike dytësore bëhet në momentin që vendimet gjyqësore marrin formë të prerë.

Gjithashtu procedurat e prokurimit me shpenzime operative nuk janë mbyllur dhe do të realizohen deri në fund të vitit.

Ndihma juridike për vitin 2021 ka planifikuar 2 produkte:

* Produkti i parë është dhënia e ndihmës Juridike Parësore dhe Dytësore nga 851 raste të planifikuara janë realizuar 734 raste, ose 86%.
* Produkti i dytë është dhënia e ndihmës juridike për gratë nga 1,088 raste të planifikuara janë realizuar 1,001 raste. Në terma të sasisë produkti është realizuar në masën 92%.

Të dy produktet nuk janë realizuar plotësisht pasi një vendim gjyqësor për dhënie ndihme juridike zgjat në kohë dhe likujdimi i avokatëve bëhet në momentin që vendimi merr formë të prerë.

Për këtë drejtori, shpenzime kapitale janë realizuar 558 mijë lekë nga 2,000,000 lekë, rreth 28 % dhe janë planifikuar 2 projekte si më poshtë.

1. **Blerje pajisje zyre** në vlerën 1,000,000 lekë. Fondet për këtë projekt janë në proces prokurimi.
2. **Blerje pajisje elektronike** në vlerën 1,000,000 lekë, realizimi është 56% fondi i rezultuar i lirë do të rialokohet në blerje kamera për institucionin. Me këto fonde janë blerë 24 pajisje elektronike.

***Programi Ndihma Juridike, për periudhën raportuese, nuk ka detyrime të prapambetura të krijuara rishtazi.***

**3. Programi “Publikime Zyrtare”**

Realizimi i shpenzimeve për 4-mujorin e parë të vitit 2021 për këtë program, krahasuar me planin e periudhës, është në **masën 59 %,** ose sipas zërave kryesorë:

* + Shpenzimet e personelit 93%
	+ Shpenzimet e tjera operative 43%
	+ Shpenzimet kapitale 0%

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Publikimet Zyrtare është **66,000,000 lekë**, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë prej **200,000 lekë.** Plani i rishikuar për këtë program është **66,200,000 lekë.**

Realizimi i shpenzimeve të programit është optimal, shpenzimet e personelit janë realizuar rreth **93%**.

Shpenzimet operative janë realizuar 43% si rezultat i lidhjes së kontratave në muajt mars dhe prill. Këto kontrata do të realizohen plotësisht në muajt në vijim.

Shpenzimet kapitale për projektin “**Blerje pajisje elektronike (printer digital me ngjyra)**”, nuk janë realizuar akoma. Pwr kwtw project i wshtë dërguar shkresë nr.592 datë 14.04.2021 Agjencisë Kombëtare të Shoqërisë së Informacionit për kryerjen e procedures së prokurimit.

Për 4-mujorin e vitit 2021 janë parashikuar 4 produkte:

 **“Botimi i akteve në fletoren zyrtare brenda afateve ligjore”,** nga 80 akte të planifikuara për tu botuar janë realizuar 66 botime. Numri i akteve të ardhura për botim ka qenë më i vogël se planifikimi numri i fletoreve të botuara, janë realizuar të gjitha në kohë dhe brenda afatave ligjore.

“**Botimi i kodeve dhe përmbledhëseve të legjislacionit të përditësuara, në kohë reale”,** wshtë planifikuar 1 titull botimesh, i cili është realizuar.

**“Botimi i akteve në buletinin e njoftimeve zyrtare brenda afateve ligjore”,** janë planifikuar 16 dhe realizuar 12. Ky produkt është realizuar 75% pasi numri i paraqitur pranë Qendrës së Botimeve Zyrtare ka qënë më i vogël se sa parashikimi.

“**Botimi elektronik i fletores zyrtare, Buletinit të njoftimeve zyrtare, kodeve dhe përmbledhëseve të legjislacionit**”, nga 97 buletine të planifikuara janë botuar 79 buletine. Numri i akteve të ardhura për botim ka qënë më i vogël se sa parashikimi.

***Programi Publikimet Zyrtare, për periudhën raportuese, ka detyrime të prapambetura 1,387,281 lekë shpenzime për vendime gjyqësore për largim nga puna.***

1. **Programi “Mjekësia Ligjore”**

Realizimi i shpenzimeve për 4-mujorin e parë të vitit 2021 për këtë program, krahasuar me planin e periudhës, është në **masën 67 %,** ose sipas zërave kryesorë:

* + Shpenzimet e personelit 93 %
	+ Shpenzimet e tjera operative 49 %
	+ Shpenzimet kapitale 0 %

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Institutin e Mjekësisë Ligjore është **81,000,000 lekë**, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë **200,000 lekë**. Buxheti i rishikuar për këtë program është **81,200,000** lekë.

Realizimi i shpenzimeve të personelit është rreth 93%. Shpenzimet operative janë realizuar 49%, në këtë zë kryhet çdo vit procedura e prokurimit për blerje reagentësh e cila zë rreth 30% të fondeve. Këto fonde janë në proces prokurimi (po shqyrtohen ankesat në Komisionin e Prokurimit Publik). Gjithashtu janë lidhur kontrata në shpenzime operative që do të likuidohen në muajt në vazhdim.

Për vitin 2021 ky institucion për të realizuar objektivat dhe për të përmbushur qëllimin e tij ka planifikuar produktin e akteve të ekspertimit. Janë kryer 4,700 akte ekspertimi nga 5,333 të planifikuara për 4-mujorin e parë të vitit 2021.

Shpenzimet kapitale nuk janë realizuar, është parashikuar projekti “blerje pajisje autopsie dhe laboratorike”. Ky project është në fazën e përgatitjes së dokumentave për fillimin e procedurës së prokurimit.

***Programi Mjekësia Ligjore, për periudhën raportuese, nuk ka detyrime të prapambetura të krijuara rishtazi.***

1. **Programi “Sistemi i Burgjeve”**

Buxheti i Sistemit Burgjeve përfaqëson rreth 63% të totalit të buxhetit të Ministrisë së Drejtësisë. Realizimi i shpenzimeve për 4-mujorin e parë të vitit 2021 është 96 %, ose sipas zërave kryesorë:

* + Shpenzimet e personelit 99%
	+ Shpenzimet e tjera operative 98%
	+ Shpenzimet kapitale 22%

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit nr.137, datë 16.12.2020 “Për buxhetin e vitit 2021”, për Sistemin e Burgjeve ishte 5,818,900,000 lekë, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë 6,500,000 lekë. Buxheti i rishikuar për këtë program është 5,825,400,000 lekë.

Realizimi i fondeve për shpenzime personeli është **1,388,635 mijë** **lekë** nga **1,401,334 mijë lekë,** ose në masën **99%**. Shpenzimet operative janë realizuar rreth **426,915 mijë lekë** nga **437,775 mijë** lekë të parashikuara për 4-mujorin e parë të vitit 2021, rreth **98%**.

Për këtë program janë parashikuar 8 produkte për shpenzimet korrente si më poshtë:

1. Administrata Funksionale
2. Te dënuar burra të trajtuar në I.E.V.P
3. Të dënuar femra të trajtuara në I.E.V.P
4. Të dënuar të mitur të trajtuar në I.E.V.P
5. Të dënuar të trajtuar me shërbim shëndetësor
6. Të burgosur të integruar burra
7. Të burgosur të integruar femra
8. Të burgosur të integruar të mitur

Realizimi i këtyre produkteve ndikon drejtëpërsëdrejti në përmirësimin e kushteve në sistemin penitenciar. Administrata funksionale është realizuar plotësisht sa plani për 4-mujorin e parë të vitit 2021 4,344 punonjës në Sistemin e Burgjeve. Produkti i dytë është planifikuar të trajtohen 4,606 të burgosur burra dhe janë trajtuar 4,606. Ky produkt rezulton me rritje si rezultat e hyrje-daljeve nga burgjet ne 4-mujorin e parë të vitit. Të dënuar femra të trajtuara janë planifikuar 59 të cilat janë trajtuar plotësisht. Për sa i përket të dënuarëve të mitur, 20 të planifikuar janë trajtuar plotësisht. Për vitin 2021, numri i të dënuarve të trajtuar me shërbim shëndetësor është 337 raste. Për produktet të dënuar burra, të dënuar femra dhe të dënuar të mitur të integruar nuk ka patur përgjigje nga Institucionet përkatëse që merren me integrimin e të burgosurve.

Për sa i përket shpenzimeve kapitale ato janë realizuar rreth **22%** krahasuar me planin e periudhës, nga **150,000,000 lekë** të parashikuara, janë realizuar rreth **32,000,000 lekë**.

Më poshtë po listojmë të gjitha projektet e planifikuara për 4-mujorin e parë të vitit 2021, për Sistemin e Burgjeve, realizimi i të cilave, do të kontribuojë ndjeshëm në realizimin e objektivave të parashikuara në funksion të reformës në sistemin penitenciar.

1. **“Blerje automjete për sistemin e burgjeve**”, vlera **66,000,000 lekë,** në këtë zë përfshihen blerja e 4 autoburgje dhe 1 autoambulancë, të cilat janë në proces prokurimi nga Agjencia e Blerjeve të Përqëndruara në rolin e organit qendror blerës.
2. **“Blerje pajisje të ndryshme për Sistemin e Burgjeve”** janë planifikuar **36,367,000 lekë,** është përllogaritur fondi limit për lotin për pajisje logjistike dhe pajisje shendetësie. Për pajisje për Kontrollin dhe Monitorimin Elektronik (KME) është dërguar shkresë te Agjencia Kombëtare e Shoqërisë së Informacionit për kryerjen e procedurës së prokurimit.
3. **“Rikonstruksion i godinës së vuajtjes së dënimit në I.E.V.P Lezhë, godina 4 dhe 5”,** janë planifikuar **56,433,000 lekë,** wshtë mbyllur vlerësimi për rikonstruksionin do vijohet me lidhjen e kontratës , pajisjet për mobilim janë dërguar pwr tu prokuruar në Agjencinë e Blerjeve të Përqendruara.
4. **“Sisteme sigurie pajisje për Kontrollin dhe Monitorimin Elektronik”,** në vlerën **22,000,000 lekë,** është dërguar shkresëte Agjencia Kombëtare e Shoqërisë së Informacionit për kryerjen e procedurës së prokurimit.
5. “Pajisje të ndryshme për funksionimin normal të Shërbimit të Kontrollit të Brendshëm të Burgjeve” në vleren **4,500,000 lekë,** është dërguar shkresë në Ministrinë e Financave dhe Ekonomisë për ndryshimin e emërimit të projektit.
6. **“Studime Projektime”,** në vlerën **3,348,000 lekë**. Është realizuar 100% fondi për Hartimin e projektit për rikonstruksionin e godinave në Pojskë.
7. **“Rikonstruksion i godinave Pojskë, Pogradec për të dënuarit e moshës së tretë (rikonstruksion, supervizion dhe kolaudim)**”, në vlerën **232,652,000** **lekë.** Kanë filluar punimet për rikonstruksionin e godinave, janë kryer 25 % të punimeve.

***Programi “Sistemi i Burgjeve”, për periudhën raportuese, nuk ka detyrime të prapambetura të krijuara rishtazi.***

1. **Programi “Shërbimi i Përmbarimit Gjyqësor”**

Shpenzimet buxhetore për 4-mujorin e parë të vitit 2021, krahasuar me buxhetin për periudhën raportuese në total janë realizuar në **masën 63,2%.** Realizimi sipas zërave kryesorë, rezulton si më poshtë:

* + Shpenzimet e personelit 80,6 %
	+ Shpenzimet e tjera operative 48,8 %
	+ Shpenzimet kapitale 0

**Realizimi i Fondeve të Programit**

 *në mijë lekë*

Realizimi i shpenzimeve të personelit në masën **80,6 %**, në Shërbimin e Përmbarimit Gjyqësor, vjen për shkak të alokimit të fondeve për vitin 2021, më shumë se parashikimi për **7,560,000 lekë**, të cilat rezultojnë fonde të lira. Realizimi i shpenzimeve operative në masën **48,8%,** vjen për shkak të vijimit të procedurës së blerjeve të përqëndruara, kjo përsa i përket realizimit të fondeve buxhetore në zërin shpenzime operative (art 602) i cili është realizuar në masën **50,5%.** Realizimi i fondeve buxhetore (art 606) për 4-mujorin e parë të vitit 2021 është **74,295** lekë, në masën **15%.** Kwto fondetjanë shpenzuar për dhënie ndihme për një rast dalje në pension.

Shërbimi i Përmbarimit Gjyqësor për vitin 2021 ka parashikuar të realizojë 4 produkte;

Produkti ***“Tituj Ekzekutivë që kanë marrë zgjidhje ligjore”*** është realizuar **rreth 68%,** ose nga **4,381** tituj ekzekutive të parashikuar, janë ekzekutuar **2,977.**

Produkti ***“Urdhëra mbrojtje të regjistruar”*** është realizuar **rreth 226%,** ose nga **120** urdhëra mbrojtje të parashikuar, janë realizuar **271**, kjo për shkak të shtimit tw rasteve tw cilwt pwrfitojnw urdhwr mbrojtje nga Shërbimi Përmbarimor Gjyqësor.

Produkti ***“Aministratë Funksionale”*** është realizuar sipas parashikimit.

Për 4-mujorin e parë të vitit 2021, fondet buxhetore për shpenzimet kapitale projekti **“Blerje pajisje elektronike”,** janë në fazën e identifikimit të nevojave dhe dërgimit të tyre pranë Agjencisë Kombëtare të Shoqërisë së Informacionit, për prokurimin e pajisjeve brenda vitit.

***Programi Shërbimi i Përmbarimit Gjyqësor, për periudhën raportuese nuk ka detyrime të prapambetura të krijuara rishtazi.***

1. **Programi “Shërbimi për Çështjet e Birësimeve”**

Shpenzimet buxhetore për 4-mujorin e parë të vitit 2021, krahasuar me buxhetin e alokuar për periudhën raportuese në total janë realizuar në **masën 40,2%.** Realizimi sipas zërave kryesorë, rezulton si më poshtë:

* + Shpenzimet e personelit 62,2%
	+ Shpenzimet e tjera operative 13,2%

**Realizimi i Fondeve të Programit**

 *në mijë lekë*

Realizimi i shpenzimeve të personelit në masën **62,2 %**, në Shërbimin për Çështjet e Birësimeve, vjen për shkak të dy vendeve vakante. Realizimi i shpenzimeve operative në masën **13,2%,** vjen për shkak të realizimit të pjesshëm të procedurave të prokurimit, kjo përsa i përket realizimit të fondeve buxhetore në zërin shpenzime operative (art 602) i cili është realizuar në masën **13,8%,** si dhe mosrealizimit të fondeve buxhetore në (art 606) pasi nuk ka patur raste të cilat përfitojnë sipas VKM-së nr.929, datë 17.11.2010 “Për krijimin dhe përdorimin e fondit të veçantë” të ndryshuar.

Shërbimi për Çështjet e Birësimeve për vitin 2021 ka parashikuar të realizojë 3 produkte;

Produkti ***“Kërkesa për birësim të shqyrtuara”*** është realizuar **60%,** ose nga **5** kërkesatë parashikuara, janë shqyrtuar dhe realizuar **3** kërkesa për birësim.

Për shpenzimet kapitale janë planifikuar 2 projekte si më poshtë:

1. “Pajisje zyre”, janë planifikuar 80,000 lekë dhe janë evidentuar nevojat dhe do të kryhet prokurimi i tyre gjatë vitit.
2. “Pajisje elektronike”, janë planifikuar 120,000 lekë dhe janë evidentuar nevojat dhe do të kryhet prokurimi i tyre gjatë vitit.

***Programi Shërbimi për Kthimin dhe kompesimin e Pronave, për periudhën raportuese nuk ka detyrime të prapambetura të krijuara rishtazi.***

1. Programi “Shërbimi i Kthimit dhe Kompensimit të Pronave”

Shpenzimet buxhetore për 4-mujorin e parë të vitit 2021, krahasuar me buxhetin e alokuar për periudhën raportuese në total janë realizuar në **masën 6.7%.** Realizimi sipas zërave kryesorë, rezulton si më poshtë:

* + Shpenzimet e personelit 84.9%
	+ Shpenzimet e tjera operative 47%

 **Realizimi i Fondeve të Programit**

 *në mijë lekë*

Realizimi i shpenzimeve të personelit në masën **84,9 %**, në Shërbimin për Kthimin dhe Kompesimin e Pronave, vjen për shkak të alokimit të fondeve për vitin 2021, më shumë se parashikimi për **6,000,000 lekë**, të cilat rezultojne fonde të lira. Realizimi i shpenzimeve operative në masën **47%,** vjen për shkak të mosrealizimit të procedurave të prokurimit, kjo përsa i përket realizimit të fondeve buxhetore në zërin shpenzime operative (art 602) i cili është realizuar në masën **47,7%.**

Shërbimi për Kthimin dhe Kompesimin e Pronave për vitin 2021 ka parashikuar të realizojë 2 produkte;

Produkti ***“Përfitues nga fondi fizik dhe financiar të kompensuar”*** është realizuar **100%,** nga **216 subjekte** të parashikuar për kompesim, **janë kompesuar 216**. Për periudhën 4-mujore, janë **përditësuar 11 vendime** që kanë njohur të drejtën e kompesimit **dhe janë regjistruar 51 aplikime të reja.** Për periudhën raportuese, është lëvruar fondi për **209 subjekte** të trajtuar me këstin e radhës, për **6 subjekte** të trajtuar me këstin e parë, si dhe 1 subjekt për plotësim vendimi.

Produkti ***“Vendimet e ankimuara në Gjykatë”*** është realizuar rreth 100%, nga **293 çështje** të regjistruara, janë mbyllur në gjykatë **293.**

Produkti ***“Blerje pajisje elektronike”*** për 4 mujorin e vitit 2021, nuk është realizuar, për shkak të vijimit të procedurës me AKSHI-in, procedura vijuese është në fazë ankimimi në APP, për të cilën me përfundimin e kësaj faze, pritet lidhja e kontratës me subjektin fitues.

Produkti ***“Shpërndarja e fondit të Aluiznit”*** është realizuar **100%,** nga **432 subjekte,** është **realizuar 432**, duke përdorur fondin e mbartur ne Bankën e Shqipërisë, si dhe të ardhurat e krijuara gjatë periudhës raportuese. Për 4 mujorin e vitit 2021, janë regjistruar **575** aplikime të reja.

***Programi Shërbimi për Kthimin dhe Kompesimin e Pronave, për periudhën raportuese nuk ka detyrime të prapambetura të krijuara rishtazi.***

1. **Programi “Shërbimi i Provës”**

Shpenzimet buxhetore për 4-mujorin e parë të vitit 2021, krahasuar me buxhetin e alokuar për periudhën në total janë realizuar në **masën 72,1%.** Realizimi sipas zërave kryesorë, rezulton si më poshtë:

* + Shpenzimet e personelit 78,3 %
	+ Shpenzimet e tjera operative 52 %

**Realizimi i Fondeve të Programit**

 *në mijë lekë*

Realizimi i shpenzimeve të personelit në masën **78,3 %,** në Shërbimin e Provës, vjen për shkak të vendeve vakante. Për periudhën raportuese në Shërbimin e Provës janë 18 vende vakant. Realizimi i shpenzimeve operative në masën **52%,** vjen për shkak të mosrealizimit të procedurave të prokurimit për blerjet me vlerë të vogël, si dhe nga ulja e shpenzimit të fondeve buxhetore për blerje mallra dhe shërbime, kjo përsa i përket realizimit të fondeve buxhetore në zërin shpenzime operative (art 602) i cili është realizuar në masën **50,9%,** si dhe realizimit të fondeve buxhetore në (art 606) rreth **15%**. Për 4-mujorin e parë të vitit 2021, është shpenzuar për dhënie ndihme një rast në shumën **30,000 lekë**. Fondet e parashikuara për transfertat me jashtë për periudhën raportuese, janë realizuar **90,2%.**

Shërbimi i Provës për vitin 2021 ka parashikuar të realizojë 5 produkte;

Produkti ***“Persona të mbikqyrur me dënime alternative (meshkuj)”*** është realizuar **114.8%,** nga **6,820 persona** meshkuj të mbikqyrur me dënime alternative, të parashikuar për 4-mujorin e parë të vitit 2021, janë **mbikqyrur 7,832**, kjo për shkak të numrit të lartë të vendimeve të dhëna.

Produkti ***“Persona të dënuar të mbikqyrur me pajisje elektronike”*** nuk është realizuar për shkak të problemeve teknike që kanë pajisjet elektronike (byzylykë), pasi është zgjidhur nga Ministria e Drejtësisë, kontrata nr.6473, datë 19.09.2019 me operatorin “Ratech”, për të cilën nga ana e Ministrisë së Drejtësisë është proceduar në rrugë gjyqësore. Ky proces ka përfunduar nga Gjykata e Shkallës së Parë me vendim në favor të Ministrisë së Drejtësisë, ndërkohë çështja është apeluar në Gjykatën e Apelit Tiranë.

Produkti ***“Gra të dënuara me dënime alternative të përfshira në programin e riintegrimit”*** është realizuar **100%**, ose nga **417 raste** gra të dënuara me dënime alternative të përfshira në programin e riintegrimit, janë **realizuar 417 raste**. Në realizimin e këtij treguesi, ka ndikuar numri i vendimeve gjyqësore të dhëna për grate në process riintegrimi.

Produkti ***“Të mitur të mbikqyrur nga Shërbimi i Provës”*** është realizuar **100%,** ose nga **350 të mitur të parashikuar** për mbikqyrje nga Sherbimi i Provës, janë **mbikqyrur 350**.

Produkti ***“Pajisje zyre të blera”,*** është dërguar shkresë nr.1982/2, datë 19.04.2021 në Ministrine e Financave dhe Ekonomisë për rialokim të fondeve të Investimeve.

***Programi Shërbimi për Kthimin dhe kompesimin e Pronave, për periudhën raportuese ka detyrime të prapambetura 10,751,043* lekë.**